9. ΝΟΜΟΣ υπ΄ αριθ. 1874 της 26/26 Ιουλ. 1951 (ΦΕΚ Α΄ 203) Περί μετεκπαιδεύσεως αξιωματικών Σ.Υ .Π. εις Οικονομικάς, Εμπορικάς και Βιομηχανικάς Σπουδάς, ως και περί πρακτικής μετεκπαιδεύσεως αυτών εις εργοστάσια ή βιομηχανικάς επιχειρήσεις. Άρθρ.1.-1.Μόνιμοι Υπολοχαγοί και Λοχαγοί Σώματος Υλικού Πολέμου (ΣΥΠ) δύνανται κατόπιν αποφάσεως του Υπουργού Εθνικής Αμύνης (ΓΕΣ), επιλεγόμενοι κατά τα κατωτέρω εν παρ. 3 οριζόμενα, να μετεκπαιδεύωνται εις Ανωτέρας ή Ανωτάτας Σχολάς, Οικονομικών, Εμπορικών και Βιομηχανικών Επιστημών, Κρατικάς ή μη, του Εσωτερικού λαμβάνοντες την αυτήν με τους ιδιώτας σπουδαστάς ή παρεμφερή εκπαίδευσιν. 2.Ο αριθμός των κατ΄ έτος μετεκπαιδευομένων εις τας Σχολάς ταύτας δεν δύναται να είναι ανώτερος των 5. 3.Η επιλογή δια την εισαγωγήν εις τας Σχολάς γενήσεται κατόπιν διαγωνισμού, ούτινος τα εξεταστέα μαθήματα, η βαθμολογική κλίμαξ και αι λοιπαί λεπτομέρειαι διενεργείας του διαγωνισμού καθορισθήσονται δια διαταγών του Υπουργού Εθνικής Αμύνης (Γ .Ε.Σ.). 36.Ρ.η.6-9 Τεχνική Εκπαίδευση Αξιωματικών σε Ανώτατες Σχολές Άρθρ.2.-Το έτος (τάξις) κατατάξεως προς φοίτησιν εις τας εν τω προηγουμένω άρθρω αναφερομένας Σχολάς καθορίζεται υπό των οργανισμών λειτουργίας των Σχολών τούτων. Άρθρ.3.-1.Προσόντα συμμετοχής εις τον διαγωνισμόν δια τας εν άρθρ. 1 αναφερομένας Σχολάς είναι: α)Τα υπό του Νόμου περί Στρατιωτικής Ιεραρχίας και προαγωγών προβλεπόμενα ουσιαστικά τοιαύτα (Β.Δ. 5, 6, 46, άρθρ. 9, εδάφ. 1). β)Ηλικία ουχί ανωτέρα των 35 ετών. γ)Πενταετής τουλάχιστον υπηρεσία Αξιωματικού εφέδρου ή μονίμου συμπληρουμένη την 31 Δεκεμβρίου του έτους διενεργείας του διαγωνισμού. 2.Ο Υπουργός Εθνικής Αμύνης κατόπιν προτάσεως του Αρχηγού Γ .Ε.Σ. αποφασίζει τελικώς κατά την απόλυτον αυτού κρίσιν τίνες θα συμμετάσχωσιν εις τον διαγωνισμόν, επί τη βάσει προτάσεων των οικείων Διοικητών εφ΄ ων έχουσι γνωματεύσει τα Ιεραρχικώς προϊστάμενα κλιμάκια και ο Διευθυντής ΣΥΠ/ΓΕΣ. 3.Κατ΄ εξαίρεσιν και δια χρονικήν περίοδον δύο ετών από της ισχύος του παρόντος Νόμου, δύνανται να συμμετάσχωσι κατά την αυτήν ως άνω εκπαίδευσιν εις τον διαγωνισμόν και Ταγματάρχαι ΣΥΠ έχοντες τα εν παρ. 1 εδάφ. α΄ και γ΄ του παρόντος άρθρου προσόντα και ηλικίαν ουχί ανωτέραν των 40 ετών συμπληρουμένην την 31 Δεκεμβρίου του έτους διενεργείας του διαγωνισμού. Άρθρ.4.-1.Την διοικητικήν παρακολούθησιν των εκπαιδευομένων θα έχη ο Δ/ντής Σ.Υ .Π. του Γ.Ε.Σ. όστις και θα προτείνη δια του Γ.Ε.Σ. εις τον Υπουργόν Εθνικής Αμύνης την διακοπήν της φοιτήσεως εις τους μη επιδεικνύοντας ικανοποιητικήν επίδοσιν εις τας σπουδάς των. 2.Οι αποτυγχάνοντες εις μίαν των τάξεων δεν έχουσι δικαίωμα επαναφοιτήσεως εις την Σχολήν ταύτην, ει μη μόνον άπαξ και δι΄ εν εισέτι έτος κατόπιν αποφάσεως του Υπουργού Εθνικής Αμύνης στηριζομένης επί γνωματεύσεως της Σχολής και προτάσεως του Διευθυντού ΣΥΠ/ΓΕΣ. 3.Εις τους ευδοκίμως αποφοιτώντας απονέμεται το καθιερωμένον δια τους λοιπούς συμμαθητάς των ιδιώτας δίπλωμα. 4.Αι σχετικαί δαπάναι εκπαιδεύσεως βαρύνουσι τον προϋπολογισμόν του Υπουργείου Εθνικής Αμύνης. Άρθρ.5.-1.Οι κατ΄ έτος αποφοιτώντες α)Εκ της Ανωτάτης Σχολής Χημικών Μηχανικών Εθνικού Μετσοβίου Πολυτεχνείου περί ων ο Νόμ. 1021/46, β)Εκ των εν άρθρ. 1 του παρόντος Νόμου αναφερομένων Σχολών, ως επίσης και έτεροι Αξιωματικοί Σ.Υ .Π. κρινόμενοι κατά τα εν παρ. 2 του άρθρ. 3 οριζόμενα κατάλληλοι δι΄ ειδίκευσιν  έστω και εάν δεν έχωσι φοιτήσει εις τας Σχολάς ταύτας, δύνανται να αποστέλλωνται προς Πρακτικήν Τεχνικήν ειδίκευσιν δαπάναις του Κράτους, εις ειδικά Εργοστάσια και Βιομηχανικάς Επιχειρήσεις του Εσωτερικού. 2.Ο αριθμός των μετεκπαιδευομένων Αξιωματικών εις τα εν τη προηγουμένη παραγράφω Εργοστάσια και Βιομηχανικάς Επιχειρήσεις δεν δύναται να υπερβή τους πέντε κατ΄ έτος. 3.Αι λεπτομέρειαι του τρόπου επιλογής, προσκλήσεως και αποστολής καθορίζονται εκάστοτε δια διαταγών του Υπουργείου Εθνικής Αμύνης (Γ.Ε.Σ.). Άρθρ.6.-1.Οι αποφοιτώντες εκ των εν άρθρ. 1 του παρόντος Νόμου αναφερομένων Σχολών του Εσωτερικού αναλαμβάνουσι την υποχρέωσιν να υπηρετήσωσιν εις το Στράτευμα επί μίαν εξαετίαν από της αποφοιτήσεώς των. 2.Δια τους εκπαιδευομένους εις πλείονας Σχολάς Εσωτερικού και συνεπεία τούτου αναλαμβάνοντας πλειοτέρας της μιας υποχρεώσεις υπηρεσίας έχουσιν εφαρμογήν αι διατάξεις του άρθρ. 81 του ως άνω Νόμ. 2125/39. 3.Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 